lv en lv de lv lv lv sl lv en de lv lv lv lv de es lv lv lv lv lv lv lv lv en lv en lv lv en lv lv lv lv lv lv lv lv nl lv en lv en lv en lv en lv lv lv lv lv en lv lv lv lv en lv en lv en lv en lv en lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lt lv lv lv lv lv lv eu lv en
Grūtnieču cukura diabēts – riska faktors sirds un asinsvadu slimībām | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Viens no diabēta saslimšanas veidiem, par ko sabiedrībā runā salīdzinoši maz, ir gestācijas jeb tā sauktais grūtnieču diabēts. Gestācijas diabētam ir cieša saistība arī ar 2. tipa cukura diabēta attīstību. Abām diabēta formām ir raksturīgi līdzīgi riska faktori un attīstību noteicošie gēni.
Diemžēl visbiežāk par gestācijas diabētu nekas neliecina un pašsajūta ir laba, tāpēc par grūtnieču cukura diabēta esamību vai neesamību ir jāpārliecinās, veicot glikozes tolerances jeb cukura slodzes testu.
Par gestācijas diabēta ietekmi uz topošās māmiņas veselību vairāk stāsta Rīgas Stradiņa Universitātes rezidente kardioloģijā Krista Lesiņa.
Ikdienas rūpes posta attiecības. Vai vajag mīlēties, ja negribas?
Uzmanīgi: pastaiga pa Ķengaraga promenādi var beigties ar pamatīgu savainojumu
15 profesora Danilāna atziņas, kas mainīs jūsu dzīvi
To, vai grūtniecei izpaudīsies gestācijas diabēts nosaka arī ārvides faktori – zema fiziskā aktivitāte, kalorijām bagāts uzturs, hronisks stress un bezmiegs. Gestācijas diabētu mēdz uzskatīt par prediabēta stadiju 2. tipa cukura diabēta attīstībai.
Cukura līmeņa paaugstināšanās asinīs jeb hiperglikēmija sievietēm grūtniecības laikā ir bieži sastopams stāvoklis. Pieejamie dati liecina, ka vienai no sešām jaunajām māmiņām grūtniecības laikā ir bijis paaugstināts cukura līmenis asinīs. Retāk cukura līmeņa paaugstināšanās asinīs saistīta ar 1. vai 2. tipa cukura diabētu grūtniecības laikā, bet biežāk – ar gestācijas diabētu jeb grūtnieču cukura diabētu.
Gestācijas diabēts ir jebkuras pakāpes un izteiktības cukura vielmaiņas traucējumi, ko konstatē grūtniecības laikā, visbiežāk grūtniecības 24. – 28. nedēļā. Parasti pēc dzemdībām gestācijas diabēts izzūd, tomēr mēdz būt gadījumi, kad grūtniecības laikā sievietei sāk izpausties kāds no diabēta tipiem.
Gestācijas diabēta riska faktori ir:
sievietes vecums (35 gadi un vairāk),
palielināts svars un aptaukošanās (ķermeņa masas indekss 30 kg/m2 un vairāk),
cukura diabēts (1. vai 2. tipa) pirmās pakāpes radiniekiem, vairāk nekā vienas dzemdības,
daudzaugļu (dvīņu, trīņu utt.) grūtniecība,
grūtnieču cukura diabēts iepriekšējā grūtniecībā,
pārmērīgs ķermeņa masas pieaugums iepriekšējā grūtniecībā,
iepriekšējā grūtniecībā bērna ķermeņa svars 4,5 kg un vairāk,
nelabvēlīgs iepriekšējās grūtniecības iznākums (piemēram, aborts, priekšlaicīgas dzemdības, nenoskaidrotu iemeslu dēļ bērns piedzimis nedzīvs),
Gestācijas diabēts ir saistīts ar biežāku mātes saslimstību, piemēram, dzemdību traumām, paaugstinātu asinsspiedienu grūtniecības laikā, paaugstinātu 2. tipa cukura diabēta un sirds un asinsvadu slimību risku.
Parasti pēc dzemdībām gestācijas diabēts izzūd, tomēr mēdz būt gadījumi, kad grūtniecības laikā sievietei sāk izpausties kāds no diabēta tipiem
Sievietēm ar gestācijas diabētu grūtniecības laikā ir 7 reizes lielāks risks dzīves laikā attīstīties 2. tipa cukura diabētam. Aptuveni 50% sieviešu ar gestācijas diabētu nākamo piecu gadu laikā attīstās 2. tipa cukura diabēts, kas veicina sirds un citu organisma asinsvadu bojājumu – nākotnē var attīstīties smadzeņu insults, miokarda infarkts, hroniska nieru slimība, redzes traucējumi –, kā arī palielina saslimstību ar dažādām infekciju slimībām.
Ja sievietei grūtniecības laikā ir bijis gestācijas diabēts, tas var veicināt agrīnu aterosklerozes attīstību pusmūžā, pirms vēl ir attīstījies 2. tipa cukura diabēts un metabolais sindroms, ko veido vismaz trīs no sekojošiem kritērijiem: paaugstināts asinsspiediens, izmainīti holesterīna rādītāji, cukura vielmaiņas traucējumi, aptaukošanās.  Grūtnieču cukura diabēta risks nākamajās grūtniecībās palielinās pat par 30 – 50%.
Sievietēm ar gestācijas diabētu ir tāds pats vai lielāks risks cukura diabēta un sirds un asinsvadu slimību attīstībai nākotnē kā sievietēm ar prediabētu. Prediabēts ir stāvoklis, kad cukura līmenis asinīs ir augstāks par normu, bet vēl nav tik augsts, lai tiktu apstiprināts cukura diabēts.
Diemžēl visbiežāk par gestācijas diabētu nekas neliecina un pašsajūta ir laba, tāpēc par grūtnieču cukura diabēta esamību vai neesamību ir jāpārliecinās, veicot glikozes tolerances jeb cukura slodzes testu. Ir jānodod asins analīzes un 5 minūšu laikā jāizdzer glāzi ūdens ar izšķīdinātu 75 g glikozi. Pēc tam divas stundas ir jāatrodas miera stāvoklī, bez maltītēm, padzeršanās vai fiziskām aktivitātēm. Tad atkal tiek atkārtotas asins analīzes.
Gestācijas diabēts tiek apstiprināts, ja vismaz viens no cukura līmeņa rādītājiem asinīs atbilst minētajiem kritērijiem:
cukura līmenis asinīs tukšā dūšā ir ≥ 5,1 – 6,9 mmol/l,
cukura līmenis asinīs stundu pēc cukura slodzes testa ir ≥ 10 mmol/l,
cukura līmenis asinīs divas stundas pēc cukura slodzes testa ir ≥ 8,5 – 11 mmol/l.
Grūtniecēm, kurām atklāts gestācijas diabēts, jāvēršas pie endokrinologa, kurš izvērtēs ārstēšanas iespējas un sniegs ieteikumus par dzīvesveida maiņu. Pie endokrinologa savlaicīgi ieteicams vērsties arī sievietēm, kuras plāno mazuli un kurām iepriekšējā grūtniecībā ir bijis gestācijas cukura diabēts.
Ja ir apstiprinājies gestācijas diabēts, tad pēc endokrinologa ieteikuma ir svarīgi veikt cukura līmeņa paškontroli vienreiz dienā no rīta tukšā dūšā (pirms tam 8 stundas nav ēsts) un trīs reizes dienā vienu stundu pēc brokastīm, pusdienām un vakariņām. Paškontroli var veikt mājās ar speciālu ierīci – glikometru. Regulāri noskaidrojot cukura līmeni asinīs, ir iespējams novērtēt, vai pietiek ar atbilstošu diētu un fiziskajām aktivitātēm, vai jāuzsāk ārstēšana ar medikamentiem. Glikozes mērķa līmenim asinīs tukšā dūšā (vismaz 8 stundas pirms analīžu veikšanas nav ēsts un dzerts) jābūt ≤ 5,3 mmol/L un stundu pēc ēšanas < 7,8 mmol/L vai divas stundas pēc ēšanas < 6,7 mmol/L.
Ārstēšanas pamatā svarīgākais ir veselīgs uzturs un fiziskā aktivitāte. Uzturā ir jāsamazina produktu lietošana ar augstu ogļhidrātu saturu. Vieglāk ir vadīties pēc produktu glikēmiskā indeksa (GI). Glikēmisko indeksu izmanto, lai novērtētu, kā ogļhidrātus saturošie produkti paaugstina cukura līmeni asinīs. Jo glikēmiskais indekss ir zemāks, jo cukura līmenis asinīs paaugstinās lēnāk un saglabājas vienmērīgs visu laiku.
Katru dienu ir ieteicama 30 minūšu fiziskā aktivitāte (piemēram, garas pastaigas, nūjošana vai braukšanas ar velosipēdu), savukārt, sievietēm, kuras pirms grūtniecības ir bijušas fiziski ļoti aktīvas, jāturpina ierastās fiziskās aktivitātes, vienlaikus vadoties pēc pašsajūtas.
Ja 1 – 2 nedēļu laikā ar uztura terapiju un fiziskām aktivitātēm nevar panākt normālu cukura līmeni asinīs, jāuzsāk prediabētisko medikamentu lietošana. Parasti endokrinologs iesaka īslaicīgas darbības insulīnu pirms pamata ēdienreizēm (brokastīm, pusdienām, vakariņām) trīs reizes dienā. Insulīns normalizē cukura līmeni asinīs, ja to nevar panākt ar diētu un fiziskām aktivitātēm. Mūsdienās ir pieejami insulīna medikamenti, kuriem nav nelabvēlīgas ietekmes uz mātes un augļa veselību.
Piedzimstot bērniņam, parasti organismā atjaunojas normāla cukura vielmaiņa. Visām sievietēm ar gestācijas diabētu, 6 – 8 nedēļas pēc dzemdībām atkārtoti jāveic cukura slodzes tests, lai pārliecinātos, ka traucējumi ir mazinājušie vai izzuduši pavisam.
Svarīgi ir ņemt vērā gestācijas diabēta riska faktorus, jo dažus no tiem varam ietekmēt, lietojot veselīgu uzturu un esot fiziski aktīvām pirms plānotās grūtniecības un grūtniecības laikā.
Ukraina Video padomi Valsts atbalsts Zīdainis Atbild ginekologs Idejas vakariņām Iesnas Ķirbji Rudens Kur šodien atpūsties
Kā samazināt savu apkures rēķinu, ja dzīvo daudzdzīvokļu mājā?
Ko pirkt, bet ko nekādā gadījumā nepirkt rudens gadatirgū
Izkrišana pa logu, nokrišana pa kāpnēm, pakļūšana zem nenostiprinātām mēbelēm: negadījumi, kas piemeklē nepieskatītus bērnus
Viss par atbalstu apkurei šajā ziemas sezonā – uz kuriem atbalsta veidiem ir jāpiesakās un kuri tiks piešķirti automātiski
Modernākais peintbols un lāzertags ar izciliem instruktoriem PB Telpa Zaķusalas atpūtas parkā (ārtelpās)!
Willa Teātrī pirmizrādi piedzīvos jaunākais iestudējums bērniem “Augusts, zupas neēdājs”
Ikdienas rūpes posta attiecības. Vai vajag mīlēties, ja negribas?
15 profesora Danilāna atziņas, kas mainīs jūsu dzīvi
“Ikvienam būs jāmaina savi paradumi.” Speciāliste iesaka, kā pārdzīvot šo dārgo ziemu
Dārziņā nenodrošina bezmaksas pienu – vai vecāki paši var pieteikt programmai “Piens un augļi skolai”?
Kā sievietēm vecumā pēc 40 nekļūt par apalītēm
Uzmanīgi: pastaiga pa Ķengaraga promenādi var beigties ar pamatīgu savainojumu
Bērniņš vēderā vakaros un naktīs kļūst ļoti aktīvs. Vai par to jāuztraucas?
Tikai neuztraucies! Vai grūtniece tiešām nedrīkst uztraukties?
Palielināts svars pirms grūtniecības - cik slikti tas patiesībā ir?
Jaunais tēvs Ņūdžersijā pēc dzemdībām atklāj aizkustinošu sakritību
Vairāk rakstu no "Grūtniecība"
Īpašas rūpes par mazuli!
Pazīmes, kas liecina, ka mazulim ir alerģiska reakcija uz veļas mazgāšanas līdzekli
Padomi alerģijas simptomu mazināšanai: pareiza mazgāšanas līdzekļu izvēle
Jaundzimušā bērniņa ādas pielāgošanās dzīvei ārpus mammas punča
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.